stanford-oval/wikipedia huggingface dataset:
יחסי גיאנה – טרינידד וטובגו
היסטוריה

קיימים קווי דמיון רבים בין שתי האומות בשל תרבותם הדומה, השימוש הלשוני (בשתי המדינות השפה הרשמית היא אנגלית), הדתות וששתי המדינות היו חלק מהאימפריה הבריטית בשלב מסוים בהיסטוריה שלהם. שתי המדינות הן חלק מחבר העמים הבריטי ו-CARICOM. ב-26 במאי 1966 כוננו יחסים דיפלומטיים רשמיים בין שתי המדינות. בשנות ה-90, במסגרת הסכם המועדון של פריז, טרינידד וטובגו שמטו חובות בשווי מאות מיליוני דולרים של גיאנה. בשנת 2017, גיאנה פתחה את הנציגות הדיפלומטית הראשונה שלה בטרינידד וטובגו. בשנת 2018, שתי המדינות חתמו על מזכר הבנות בנושא אנרגיה כדי לאפשר עוד יותר שיתוף פעולה בין שתי המדינות בנושא צורכי אנרגיה והחלפת משאבים.
ספורט

שתי המדינות הן חלק מקבוצת הקריקט הרב-לאומית של איי הודו המערבית.
מסחר

טרינידד וטובגו ייצאה בשווי 417 מיליון דולר לגיאנה. גיאנה ייצאה בשווי 204 מיליון דולר לטרינידד וטובגו (שנת 2017).
יחסי גיאנה – קוריאה הדרומית

| יחסי גיאנה – קוריאה הדרומית |
| --- | --- |
גיאנה: קוריאה הדרומית


גיאנה: קוריאה הדרומית
שטח (בקילומטר רבוע)
214,969: 99,720
אוכלוסייה
832,318: 51,704,841
תמ"ג (במיליוני דולרים)
16,786: 1,712,793
תמ"ג לנפש (בדולרים)
20,168: 33,126
משטר
דמוקרטיה נשיאותית: רפובליקה

נשיא קוריאה הדרומית לי מיונג-באק נפגש בסיאול עם נשיא גיאנה בהרט ג'גדאו, 2010
יחסי גיאנה–קוריאה הדרומית הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה.
סקירה כללית

בין הרפובליקה השיתופית של גיאנה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה כוננו ב-13 ביוני 1968. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.
ביקורים רמי דרג > מגיאנה לקוריאה הדרומית

אפריל 2010, יוני 2011 - בהרט ג'גדאו, נשיא גיאנה
נציגויות דיפלומטיות

גיאנה אינה מיוצגת בקוריאה הדרומית בדרג השגרירות. גיאנה מיוצגת בקוריאה הדרומית בדרג הקונסולרי באמצעות קונסוליה רשמית שהיא מחזיקה בסיאול, בירת המדינה.
קוריאה הדרומית אינה מיוצגת בגיאנה בדרג השגרירות. קוריאה הדרומית מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה. קוריאה הדרומית האמינה את שגרירותה שבקראקס, בירת ונצואלה הסמוכה, על גיאנה.
יחיאל שרייבמן

| --- | --- |

 לידה:  12 במרץ 1913 ודול-רשקוב, מולדובה 
 פטירה:  9 בדצמבר 2005 (בגיל 92) קישינב, מולדובה 
 מדינה:  ברית המועצות, רומניה, מולדובה 
 שפות היצירה:  יידיש 
 תקופת הפעילות:  מ-1936 
 
יחיאל שרייבמן (יידיש: יחיאל שרײַבמאַן; 12 במרץ 1913 רשקוב בסרביה - 9 בדצמבר 2005 קישינב מולדובה) היה סופר יידי.
החל מ-1940 שרייבמן היה חבר באיגוד הסופרים של ברית המועצות. הוא היה חבר מערכת של מספר כתבי עת ועיתונים ביידיש, ביניהם סאוועטיש היימלאנד, די יידישע גאס ואויפן שוועל.
ביוגרפיה

שרייבמן נולד ב-1913 בעיירת רשקוב שבאימפריה הרוסית (כיום חלק ממולדובה), אביו היה פחח. הוא למד בחדר ובבית ספר ממלכתי. בשנות השלושים של המאה ה-20 הוא חי בבוקרשט, שם הוא עבד בתיאטרון היידי.
את החיבורים הראשונים הוא החל לפרסם ב-1936, הם היו מוקדשים לחייהם של הפועלים הפשוטים ופורסמו בכתב עת סיגנאל שיצא לאור בניו יורק. הוא כתב בשביל כתב עת בוורשה, בוקרשט וניו יורק. לאחר כיבוש בסרביה על ידי ברית המועצות ב-1940 עבר שרייבמן לקישינב ונהיה חבר באיגוד הסופרים של ברית המועצות. בזמן מלחמת העולם השנייה הוא עבד בקולחוז באוזבקיסטן. בשנות החמישים של המאה ה-20 החלו לתרגם את חיבוריו לרוסית ומולדובאנית. עם תחילת יציאתו לאור של סאוועטיש היימלאנד הוא החל לכתוב בשבילו ויותר מאוחר הפך לאחד מעורכיו.
חיבוריו

מײַנע העפֿטן (מחברות שלי), בוקרשט, 1938.
דרײַ זומערס (שלושה קיצים), מוסקבה, 1946.
גן־עדן־עפּל (תפוח גן-עדן), מוסקבה, 1965.
זיבעצניאָריקע (השנה ה-17), קישינב, 1972.
יאָרן און רגעס (שנים ורגעים), מוסקבה, 1973.
װײַטער (בהמשך), מוסקבה, 1984.
שטענדיק (תמיד), תל אביב, 1997.
יצירה און ליבע (יצירה ואהבה), קישינב, 2000.
די גאָלדענע פּאַװע (טווס זהב), דורהאם, קרוליינה הצפונית, 2001.
זיבן יאָר מיט זיבן חדשים (שבע שנים עם שבעה חודשים), קישינב, 2003.
קלײנס און גרױס (קטן וגדול), קישינב, 2007.
הערות שוליים

↑  יחיאל שרייבמן, באנציקלופדיית ייִוואָ ליהודי מזרח אירופה (באנגלית)
| --- | --- |
בקרת זהויות :  NLI: 987007311155105171  GND: 124726496  ISNI: 0000 0000 8349 929X  LCCN: n89117588  VIAF: 954390   WorldCat (עם VIAF): 954390
יחסי בנגלדש–ירדן

| יחסי בנגלדש–ירדן |
| --- | --- |
בנגלדש: ירדן


בנגלדש: ירדן
שטח (בקילומטר רבוע)
148,460: 89,342
אוכלוסייה
174,095,429: 11,544,753
תמ"ג (במיליוני דולרים)
437,415: 50,814
תמ"ג לנפש (בדולרים)
2,513: 4,401
משטר
דמוקרטיה פרלמנטרית: מונרכיה חוקתית

יחסי בנגלדש–ירדן הם היחסים הדו-צדדיים בין הרפובליקה העממית של בנגלדש לבין הממלכה הירדנית ההאשמית.
שיתוף פעולה חקלאי

בשנת 2011 חתמו בנגלדש וירדן על מזכר הבנות בנושא שיתוף פעולה חקלאי. על פי מזכר ההבנות, שתי המדינות יחליפו חומרים מדעיים ומידע במסגרת חילופי ביקורים של מדענים ומהנדסים, בתחומי המדע והטכנולוגיה החקלאית. על פי מזכר ההבנות, שתי המדינות יקימו צוות עבודה משותף המורכב ממומחים משתי המדינות כדי להקל על שיתוף הפעולה בתחום.
יחסים כלכליים

בנגלדש וירדן הביעו עניין בהרחבת הסחר וההשקעות בין שתי המדינות. בשנת 2011, ירדן אסרה על ייבוא עבודה מבנגלדש, אך הידקה את תהליך הגיוס זמן קצר לאחר מכן, כתוצאה ממקרים מסוימים של ניצול מיני של עובדות. בשנת 2012, בנגלדש וירדן חתמו על מזכר הבנות כדי לפקח על ההגירה ולהבטיח את בטיחותם של מהגרים, ולהפחית את עלויות ההגירה. באותה שנה, בנגלדש וירדן הכינו טיוטת הסכם כדי לשפר את הסחר בין שתי המדינות. ע"פ ההסכם, שתי המדינות יקימו ועדת סחר משותפת.
יחסים כלכליים > עובדים מבנגלדש בירדן

נכון לשנת 2011, כ-30,000 עובדים מבנגלדש חיים בירדן. רובם עובדים בתעשייה.
יחסים דיפלומטים

בנגלדש מחזיקה בשגרירות בעמאן. מאידך, ירדן לא מחזיקה באף נציגות בבנגלדש.
טים הנמן

טימות'י הנרי "טים" הנמן (אנגלית: Timothy Henry "Tim" Henman; נולד ב-6 בספטמבר 1974) הוא טניסאי בריטי מקצועי שפעל בין השנים 1993–2007. הוא היה השחקן הבריטי הראשון מאז רוג'ר טיילור, בשנת 1973, שהעפיל לחצי גמר טורניר ווימבלדון בתחרות היחידים. דורג בשיאו במקום הרביעי בעולם (8 ביולי 2002).
רגעי השיא בקריירה שלו כוללים חצי גמר באליפות צרפת הפתוחה (2004), חצי גמר בווימבלדון (1998, 1999, 2001, 2002), חצי גמר באליפות ארצות הברית הפתוחה, וכן זכייה בטורניר המאסטרס בפריז בשנת 2003.
ביוגרפיה וחייו הפרטיים

טים הנמן בא ממשפחה בעלת רקע ספורטיבי. אביו טוני הוא עורך דין במקצועו, עסק בתחומי ספורט שונים, ביניהם גם טניס וסקווש. אמו, ג'יין, שהייתה מעצבת בגדים, הייתה טניסאית בצעירותה ששיחקה בטורניר ווימבלדון לנוער. היא דחפה אותו ואת אחיו, ריצ'רד ומייקל, לשחק טניס ואף הדריכה אותם. גם שני סביו עסקו בטניס, לרבות סבו הנרי בילינגטון, ששיחק בטורניר ווימבלדון וייצג את בריטניה בגביע דייוויס. גם סבתו שיחקה במסגרת משחקי הזוגות של טורניר ווימבלדון (נשים וזוגות מעורבים).
כשהיה בבית הספר חלה במחלת עצמות, אך למרות זאת המשיך לשחק טניס, ואף זכה במס' תארים בעודו נער, כגון אליפות בריטניה לנוער בקטגוריות היחידים והזוגות. את דרכו כמקצוען החל בשנת 1993 עם הצטרפותו לסבב.
ב-11 בדצמבר 1999 הוא נישא לחברתו, מפיקת הטלוויזיה, לוסי הילד בהמפשייר. ביחד הם ילדו שלוש בנות: רוז אליזבת "רוזי", אוליביה סוזן וגרייס.
סגנון משחק

פרק זה לוקה בחסר. אנא תרמו לוויקיפדיה ו.
ציוד

לאורך מרבית הקריירה שלו, הסתייע הנמן בלבוש של "חברת אדידס", וכך גם בנעלי הטניס של אותה חברה.
מחבטי הטניס שבהם נהג לשחק היו מתוצרת סלזנגר, בשילוב עם גידי Luxilon Big Banger.
קריירה

פרק זה לוקה בחסר. אנא תרמו לוויקיפדיה ו.
גביע דייוויס

לאורך השנים, נטל הנמן חלק משמעותי כחלק מנבחרת גביע דייוויס של בריטניה. מאזנו בטורניר זה הוא 29 ניצחונות אל מול 8 הפסדים במשחקי היחידים, ו-11 ניצחונות אל מול 6 הפסדים במשחקי הזוגות.
על אף מאמציו הרבים ושאיפותיו הגדולות, לא זכה להניף את הגביע. הישג השיא שלו, ביחד עם נבחרתו היה הסיבוב הראשון של הבית העליון.
תארים והישגים לאורך הקריירה > הישגי גראנד סלאם

| תחרות | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה | ל"ה | ל"ה | ל"ה | ל"ה | ס' שני | ס' שלישי | ס' ראשון | ס' שלישי | שמינית גמר | שמינית גמר | שמינית גמר | ל"ה | ס' שלישי | ס' שלישי | ס' ראשון | ל"ה |
| אליפות צרפת הפתוחה | ל"ה | ל"ה | ס"מ | ס"מ | ס' ראשון | ס' ראשון | ס' ראשון | ס' שלישי | ס' שלישי | ס' שלישי | ס' שני | ס' שלישי | חצי גמר | ס' שני | ס' שני | ס' ראשון |
| אליפות וימבלדון | ס"מ | ס"מ | ס' ראשון | ס' שני | רבע גמר | רבע גמר | חצי גמר | חצי גמר | רבע גמר | חצי גמר  | חצי גמר | רבע גמר | רבע גמר | ס' שני | ס' שני | ס' שני |
| אליפות ארצות הברית הפתוחה | ל"ה | ל"ה | ל"ה | ס' שני | שמינית גמר | ס' שני | שמינית גמר | ס' ראשון | ס' שלישי | ס' שלישי | ס' שלישי | ס' ראשון | חצי גמר | ס' ראשון | ס' שני | ס' שני |
מקרא :
*ל"ה - לא השתתף.
*ס' - סיבוב.
*ס"מ - הפסד בסיבובי מוקדמות.
תארים והישגים לאורך הקריירה > יחידים = 11 (11-17)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| הישג | מס' | תאריך | טורניר | משטח | יריב בגמר | תוצאה בגמר |
| הפסד בגמר | 1. | 30 בדצמבר 1996 | דוחא, קטר | קשה | ארצות הברית ג'ים קורייר | 2-6 ,(5)7-6 ,5-7 |
| זכייה | 1. | 6 בינואר 1997 | סידני, אוסטרליה | קשה | ספרד קרלוס מויה | 6-1 ,6-3 |
| הפסד בגמר | 2. | 17 בפברואר 1997 | אנטוורפן, בלגיה | קשה (אולם) | שווייץ מארק רוסט | 4-6 ,5-7 ,2-6 |
| זכייה | 2. | 8 בספטמבר 1997 | טשקנט, אוזבקיסטן | קשה | שווייץ מארק רוסט | 6-4 ,(2)7-6 |
| הפסד בגמר | 3. | 12 בינואר 1998 | סידני, אוסטרליה | קשה | סלובקיה קארול קוצ'רה | 4-6 ,7-5 |
| הפסד בגמר | 4. | 27 ביולי 1998 | לאס וגאס, ארצות הברית | קשה | ארצות הברית אנדרה אגאסי | 4-6 ,4-6 |
| זכייה | 3. | 14 בספטמבר 1998 | טשקנט, אוזבקיסטן | קשה | רוסיה יבגני קפלניקוב | 6-4 ,7-5 |
| זכייה | 4. | 5 באוקטובר 1998 | בזל, שווייץ | קשה (אולם) | ארצות הברית אנדרה אגאסי | 6-4 ,3-6 ,6-3 ,6-4 |
| הפסד בגמר | 5. | 4 בינואר 1999 | דוחא, קטר | קשה | גרמניה ריינר שוטלר | 1-6 ,7-5 ,4-6 |
| הפסד בגמר | 6. | 15 בפברואר 1999 | רוטרדם, הולנד | שטיח (אולם) | רוסיה יבגני קפלניקוב | (3)6-7, 2-6 |
| הפסד בגמר | 7. | 7 ביוני 1999 | לונדון (קווינס), בריטניה | דשא | ארצות הברית פיט סמפראס | (4)6-7 ,4-6 ,(1)7-6 |
| הפסד בגמר | 8. | 4 באוקטובר 1999 | בזל, שווייץ | שטיח (אולם) | סלובקיה קארול קוצ'רה | (2)6-7 ,6-4 ,6-4 ,(10)6-7 ,4-6 |
| הפסד בגמר | 9. | 14 בפברואר 2000 | רוטרדם, הולנד | קשה (אולם) | צרפת סדריק פיולין | (4)6-7 ,4-6 ,(3)7-6 |
| הפסד בגמר | 10. | 6 במרץ 2000 | סקוטסדייל, ארצות הברית | קשה | אוסטרליה לייטון יואיט | (2)6-7 ,4-6 |
| הפסד בגמר | 11. | 7 באוגוסט 2000 | סינסינטי, ארצות הברית | קשה | שוודיה תומאס אנקוויסט | 4-6 ,(5)6-7 |
| זכייה | 5. | 9 באוקטובר 2000 | וינה, אוסטריה | קשה (אולם) | גרמניה טומי האס | 6-4 ,6-4 ,6-4 |
| זכייה | 6. | 20 בנובמבר 2000 | ברייטון, בריטניה | קשה (אולם) | סלובקיה דומיניק הרבאטי | 6-2 ,6-2 |
| זכייה | 7. | 12 בפברואר 2001 | קופנהגן, דנמרק | קשה (אולם) | שוודיה אנדראס ויסינגוורה | 6-4 ,6-3 |
| הפסד בגמר | 12. | 11 ביוני 2001 | לונדון (קווינס), בריטניה | דשא | אוסטרליה לייטון יואיט | (3)6-7 ,(3)6-7 |
| זכייה | 8. | 22 באוקטובר 2001 | בזל, שווייץ | שטיח (אולם) | שווייץ רוג'ר פדרר | 6-2 ,6-4 ,6-3 |
| זכייה | 9. | 31 בדצמבר 2001 | אדלייד, אוסטרליה | קשה | אוסטרליה מרק פיליפוסיס | 6-3 ,(6)7-6 ,6-4 |
| הפסד בגמר | 13. | 18 בפברואר 2002 | רוטרדם, הולנד | קשה (אולם) | צרפת ניקולס אסקודה | 4-6 ,(6)6-7 ,6-3 |
| הפסד בגמר | 14. | 11 במרץ 2002 | אינדיאן וולס מאסטרס, ארצות הברית | קשה | אוסטרליה לייטון יואיט | 2-6 ,1-6 |
| הפסד בגמר | 15. | 10 ביוני 2002 | לונדון (קווינס), בריטניה | דשא | אוסטרליה לייטון יואיט | 4-6 ,1-6 ,6-4 |
| זכייה | 10. | 28 ביולי 2002 | וושינגטון, ארצות הברית | קשה | צ'ילה פרננדו גונזאלס | 6-4 ,6-3 |
| זכייה | 11. | 27 באוקטובר 2003 | פריז (ברסי), צרפת | שטיח (אולם) | רומניה אנדריי פאבל | (2)7-6 ,(6)7-6 ,6-2 |
| הפסד בגמר | 16. | 8 במרץ 2004 | אינדיאן וולס מאסטרס, ארצות הברית | קשה | שווייץ רוג'ר פדרר | 3-6 ,3-6 |
| הפסד בגמר | 17. | 2 באוקטובר 2006 | טוקיו, יפן | קשה | שווייץ רוג'ר פדרר | 3-6 ,3-6 |
תארים והישגים לאורך הקריירה > זוגות = 4 (4-2)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| הישג | מס' | תאריך | טורניר | משטח | שותף | יריבים בגמר | תוצאה |
| הפסד בגמר | 1. | 1996 | אולימפיאדת אטלנטה, אטלנטה | קשה | בריטניה ניל ברוד | אוסטרליה טוד וודברידג'   אוסטרליה טוד וודפורד | 2-6 ,4-6 ,4-6 |
| זכייה | 1. | 1997 | בזל, שווייץ | שטיח | שווייץ מארק רוסט | גרמניה קרסטן בראאש   ארצות הברית ג'ים גראב | 7-6 ,6-7 ,7-6 |
| זכייה | 2. | 1999 | מונטה קרלו, צרפת | חימר | צרפת אוליביה דלייטר | צ'כיה יז'י נובאק   צ'כיה דייוויד ריקי | 6-3 ,6-2 |
| זכייה | 3. | 1999 | לונדון, בריטניה | שטיח | בריטניה גרג רוזצקי | זימבבואה ביירון בלאק   דרום אפריקה ווין פריירה | 7-6 ,6-3 |
| הפסד בגמר | 2. | 2000 | רוטרדם, הולנד | קשה (אולם) | רוסיה יבגני קפלניקוב | דרום אפריקה דייוויד אדמס   דרום אפריקה ג'ון לאפני דה-יגר | 3-6 ,2-6 ,7-5 |
| זכייה | 4. | 2004 | מונטה קרלו מאסטרס, צרפת | חימר | סרביה ננאד זימוניץ' | ארגנטינה גסטון הטליס   ארגנטינה מרטין רודריגז | 6-2 ,7-5 |
הערות שוליים

↑  Players | ATP Tour | Tennis, ATP Tour (באנגלית)
↑  Players | ATP Tour | Tennis, ATP Tour (באנגלית)
↑  http://www.famouspeople.co.uk/t/timhenman.html
↑  http://www.usta.com/Archive/News/Equipment/14137_Tim_Henman/
↑  http://www.tennis-warehouse.com/player.html?ccode=THENMAN
| --- | --- |
בקרת זהויות :  ISNI: 0000 0000 4280 4104  LCCN: nb99016324  VIAF: 14264810   WorldCat (עם VIAF): 14264810
יחסי גומלין בין רגש וקוגניציה

יחסי גומלין בין רגש וקוגניציה הם ההשפעות ההדדיות בין הרגש לבין תפקודים קוגניטיביים כמו קשב, תפיסה, חשיבה וזיכרון.
קיים קשר בין רגשות וזיכרון, כך שהרגש יכול להשפיע על תהליך הקידוד והשליפה של מידע מהזיכרון.
בנוסף, קיים קשר הדדי בין הרגש לחשיבה. קשר זה הוא בעל אופי דו כיווני, כך שהרגשות יכולים להשפיע על החשיבה באותה המידה בה החשיבה יכולה להשפיע על הרגש.
שני היבטים אלו של החוויה האנושית יכולים לפעול באופן מאוחד או מנוגד אחד לשני.
תגובות רגשיות יכולות להצביע על נזק או תועלת אפשריים לרווחתו של האדם ובכך משמשות לתעדוף של פעולות ותהליכים קוגניטיביים מסוימים. 
הרגש יכול לשמש כרמז היוריסטי שממנו ניתן לפרש את התגובה לגירוי, אדם או אירוע מסוימים.
משום שהתחושה של הרגש יכולה להיות מעורפלת ישנה נטייה לפרש את משמעותו על פי ההקשר. באופן זה עוררות רגשית בתגובה לנהג שנדחף למסלול יכולה להתפרש ככעס בעוד שעוררות רגשית בתגובה למפגש עם אדם מושך יכולה להתפרש כאהבה.
השפעה נוספת של החשיבה על הרגש יכולה לבוא לידי ביטוי בהפעלה של סכמה בעלת אופי רגשי. כגון סטריאוטיפ שיכול להוביל לדעה קדומה.
איזון קוגניטיבי-רגשי

איזון קוגניטיבי-רגשי מתייחס לא רק לדרך שבה הקוגניציה יכולה לשלוט על הרגש, או על הדרך שבה הרגש יכול לשלוט על הקוגניציה. הוא מתייחס לאופן שבו האינטראקציות והמשובים ההדדיים ביניהם תורמים להתמודדות יעילה מול האתגרים שכרוכים בהסתגלות לסביבה ובעיצובה. 
איזון זה מאפשר הפעלה של שליטה עצמית בהתאם למצב ולהקשר הנתונים.
כאשר רכיב אחד של המכלול הקוגניטיבי-רגשי נפגע הוא ישפיע על השני ויתעורר הצורך במנגנוני פיצוי.
למשל, בעיה במנגנונים רגשיים יכולה לפגוע ביכולת לפרש את הסביבה ולתפקד בה גם עבור אדם בעל יכולות קוגניטיביות גבוהות. עדות לכך היא קשיי ההסתגלות שיכולים להתפתח אצל אנשים מחוננים.
השפעות על יכולת הלמידה והתפקוד האקדמי

ליחסי הגומלין בין רגש לקוגניציה יכולות להיות השפעות על יכולת הלמידה והתפקוד האקדמי של האדם. כתוצאה מכך הם יכולים להוביל לקשיי למידה.
אחת התופעות המוכרות בהקשר זה היא חרדת בחינות. זוהי תגובת דחק המופיעה במצבים בהם ישנה הערכה של הביצועים, אשר יוצרת מצוקה וחרדה הפוגעות בתפקוד של הנבחן.
מצב נוסף העלול להשפיע על יכולת הלמידה הוא חוסר אונים נרכש. זהו מצב פסיכולוגי הנוצר בעקבות חוויות מרובות של היעדר שליטה בהן אין לפרט יכולת לשנות מצב בלתי נעים. 
במקרים אלו תחושת חוסר האונים נוצרת לאור התפיסה שלא קיימת תלות בין התגובות של הפרט לבין התוצאות שלהן,.
במסגרת מערכת החינוך מצב זה עלול להתרחש בקרב תלמידים שחווים כישלונות רבים וחוזרים, חרף מאמצים כנים מצידם להצליח בלימודים. מסיבה זו תלמידים בעלי לקות למידה, הפרעת קשב, או קשיים אחרים העשויים לפגוע ביכולת האקדמית, הם בעלי סיכון מוגבר להגיע למצב של חוסר אונים נרכש במידה שלא יקבלו את הסיוע המתאים בשלב מוקדם ככל הניתן.
כאשר תלמיד נמצא במצב של חוסר אונים נרכש הוא אינו רואה טעם בהשקעת מאמצים נוספים בלמידה, משום שהוא סבור לאור ניסיון העבר שלו שלא תהייה לכך השפעה כלשהי על מצבו. כלומר, הכישלונות החוזרים עלולים להוביל לירידה במוטיבציה בעקבות האמונה של התלמיד שאין ביכולתו להימנע מהם. הירידה במוטיבציה עלולה למנוע אפשריות הצלחה עתידיות או אף להוביל לירידה נוספת בתפקוד האקדמי וצבירת פערים מול קבוצת השווים. במקרה זה עלולה להתרחש תופעה של נבואה המגשימה את עצמה, שבה עצם הירידה בתפיסת המסוגלות העצמית של התלמיד מובילה לירידה בתפקוד בפועל ללא קשר ליכולותיו האמיתיות. זוהי דוגמה למצב שבו חוויה בעלת אופי רגשי מובילה להתגבשות של סכמה קוגניטיבית המשפיעה על ההתנהגות, יכולת הלמידה והתפקוד בפועל.
דוגמה נוספת של השפעת הרגש על התפקוד האקדמי היא חרדת מתמטיקה שיכולה להוביל לקשיים בחשבון.
מנגנונים פיזיולוגיים ועצביים

הרעיון שהרגש והקוגניציה הם תופעות פסיכולוגיות בעלות בסיס ביולוגי והשפעה הדדית אינו חדש. 
בעיית גוף-נפש העסיקה אנשי דעת מזה שנים רבות. הפסיכופיזיקה ביחס שבין הגירויים הפיזיים להם נחשף האדם, ובין התחושות הפסיכולוגיות המתעוררות אצלו כתוצאה מהחשיפה לגירויים אלו.
ישנם מספר אזורים במוח הלוקחים חלק ביחסי הגומלין בין רגש לקוגניציה. הבולטים ביניהם הם קליפת המוח הקדם-מצחית והמערכת הלימבית.
מבנים גבוהים של מערכת העצבים כמו קליפת המוח הקדם-מצחית וההסינגוליט קורטקס הקדמי קשורים לתיווך של תפקודים ניהוליים מודעים המצריכים מאמץ קוגניטיבי, כמו תכנון, בקרה, הצבת יעדים ועוד. לעומתם, אזורים נמוכים יותר כמו האמיגדלה וההיפוקמפוס מגיבים לרמזים רגשיים ונחשבים לאוטומטיים יותר.
היבט נוסף הוא הקשר בין מוליכים עצביים לרגשות וסגנון מחשבתי. למשל, רמות נמוכות של המוליך העצבי נוראדרנלין המאפיינות מצבי רוגע מקושרות ליצירתיות, בעוד שרמות גבוהות של נוראדרנליון המאפיינות מצבי מתח מקושרות לירידה ביצירתיות.
בהתאם לכך, מצב רוח טוב יכול להגביר את היצירתיות.
ראו גם

אינטליגנציה רגשית
רגשות כמידע חברתי
רגשות ותרבות
הערות שוליים

1 2 3 4 5 6 7  Baron, R. A., and  Byrne, D. (2000). Social psychology. Boston: Allyn and Bacon.
1 2 3 4 5 6 7 8 9  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association.
↑  שרית סגל ושרה שמעוני (2000), "חרדת בחינות: דגם לקשר שבין רגשות לבין למידה והשלכותיו בתחום ההוראה" הוצאת מכון מופ"ת
↑  לאה קוזמינסקי (2004). "מדברים בעד עצמם - סינגור עצמי של לומדים עם לקויות למידה". הוצאת יסוד ומכון מופ"ת
↑  Chakravarty, A. (2010). The creative brain–Revisiting concepts. Medical hypotheses, 74(3), 606-612.
יחזקאל סהר

| --- | --- |

 לידה:  10 בינואר 1907 ירושלים, ארץ ישראל
 פטירה:  28 בספטמבר 1998 (בגיל 91) ישראל
 מקום קבורה:  בית עלמין כפר שמריהו 
 מדינה:  ישראל 
 השתייכות:  הצבא הבריטי הצבא הבריטי   משטרת ישראל
 תקופת הפעילות:  1941–1958 (כ־17 שנים)
 דרגה:  מייג'ור (הצבא הבריטי)  רב ניצב (המשטרה)
 תפקידים בשירות
 מפקד פלוגת תובלה בצבא הבריטי, מפכ"ל
 תפקידים אזרחיים
 שגריר ישראל באוסטריה, איש עסקים
 
יחזקאל סהר (עומד) משוחח עם גולדה מאיר ודוד רמז בשנת 1949
שר המשטרה בכור-שלום שטרית סוקר מסדר שוטרים בליווי מפכ"ל המשטרה יחזקאל סהר
יחזקאל סהר (סחרוב) (10 בינואר 1907 – 28 בספטמבר 1998) היה המפכ"ל הראשון של משטרת ישראל, בין השנים 1948–1958.
ביוגרפיה

נולד בירושלים בשנת 1907, דור שלישי בארץ בן לרבקה לבית בן טובים ויצחק מרדכי סחרוב שהיה סוחר עצים. נכדם של הרב יחזקאל סחרוב ושל יצחק אייזיק בן-טובים, איש העלייה הראשונה. היו לו שלושה אחים נוספים: ישראל, אליהו ואהרון, אשר המשיכו את עסקי האב ופיתחו אותם, ושתי אחיות: זהובית ומרים. בשנות השלושים למד בלונדון בבית הספר הגבוה לכלכלה, אולם לא סיים את לימודיו שכן גויס לפעילות רכישת נשק להגנה באירופה.
בין השנים 1936–1940 שימש כמזכירו של חיים ויצמן. בין השנים 1941–1946 שירת בצבא הבריטי כמפקד פלוגת תובלה בדרגת מייג'ור וזכה להערכה רבה מצד פקודיו. במסגרת תפקידו זה השתתף בקרבות בצפון אפריקה, בקרב אלעלמיין ובפלישת כוחות בנות הברית לאיטליה ולאוסטריה בה פעל בארגון עלייתם של ניצולי מחנות המוות לארץ ישראל.
לאחר שהשתחרר מהצבא הבריטי עבד בסוכנות היהודית, במחלקה המדינית עד שנת 1947, כאשר הטיל עליו ראש הממשלה דוד בן-גוריון לתכנן את הקמת משטרת ישראל העתידית. ביום 14 במאי 1948 מונה למפקח הכללי הראשון של משטרת ישראל. אז גם נדרש על ידי בן-גוריון להסב את שמו לעברית, והוא בחר לעברת את סחרוב לסהר. בתקופת שירותו כמפכ"ל גובשה מדיניות המשטרה ונקבעה המסגרת הבסיסית של משטרת ישראל כפי שהיא קיימת עד היום. בתפקיד המפכ"ל הוא כיהן עד סוף מאי 1958. 
כמתנת פרידה ניטע "יער יחזקאל סהר" שכלל 10,000 עצים. שוטרים תרמו 6,000 לירות (לירה מכל שוטר) וסהר תרם 4,000 לירות.
לאחר עזיבתו את המשטרה מונה סהר כשגריר ישראל באוסטריה, תפקיד שמילא עד שנת 1960.
במהלך משפט הדיבה, שהגיש עמוס בן-גוריון, סגנו במשטרה, נגד שורת המתנדבים, העיד סהר מטעמו של עמוס בן-גוריון. עדות זו ספגה ביקורת קשה מצד בית המשפט העליון, ובעקבותיה הוא חזר לארץ מתפקידו באוסטריה. הוא הועמד לדין באשמת עדות שקר, הורשע ונידון לקנס ולמאסר על תנאי. באוקטובר 1968 זכה לחנינה מנשיא המדינה זלמן שזר.
לאחר מכן פנה סהר לעסקים. אחרי מלחמת ששת הימים עסק בתיווך קרקעות ביהודה ושומרון.
סהר היה אספן אמנות ויודאיקה נודע, תמך באמנים ישראלים אשר עם רבים מהם היה מיודד, ויזם את הקמתו בחיפה של מוזיאון הצייר היהודי-צרפתי מאנה כץ, כמו כן היה גם זמר, משיריו: "יפים הלילות בכנען", "מכורתי", "שה וגדי" ו-"שירת החליל".
יחזקאל סהר נשא לאישה את דינה לבית גינזבורג ולהם שלושה בנים.
בינואר 2002 נקרא המטה הארצי של משטרת ישראל בירושלים על שמו.
ספרים שכתב

סיפור חיי, אוטוביוגרפיה, הוצאת מערכות, 1992.
הערות שוליים

↑  שירי יחזקאל סחרוב סהר, באתר הספריה הלאומית
| --- | --- |
בקרת זהויות :  NLI: 987007267308705171  ISNI: 0000 0001 1885 9989  LCCN: n92051385  VIAF: 26257212   WorldCat (עם VIAF): 26257212
יהויכין יוסף

יהויכין יוסף
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
יהויכין יוסף ("יויה". 1931 - 1 באוקטובר 2008) היה פרופסור לאסטרופיזיקה וחוקר אקלים ואטמוספירה שלימד במסלול הדו-חוגי לגיאופיזיקה ומדעים פלנטריים באוניברסיטת תל אביב, ומיוזמי ניסוי MEIDEX שבוצע במשימת החלל STS-107, טיסתה האחרונה של מעבורת החלל קולומביה בשנת 2003.
קורות חייו

יוסף נולד בגרמניה, ועלה עם משפחתו לארץ בשנת 1932. משפחת יוסף התגוררה ברחוב נחלת בנימין בתל אביב, אך בשל מחלת אחיו הקטן המליצו הרופאים למשפחה לחזור לאירופה. המשפחה עברה לאמסטרדם, לא הרחק מביתה של אנה פרנק שאותה הכיר.
עם כניסת הגרמנים להולנד, סבלו בני המשפחה מהגזירות של הנאצים, ובראשית 1942 הועברה למחנה המעבר וסטרבורק, ולאחר כשנה הופרדו שני האחים מהוריהם והועברו למחנה הריכוז ברגן-בלזן שבגרמניה. לפני שנפרד מעליהם הורה האב ליהויכין לשמור על אחיו הצעיר ולהיות לו לאב ולאם. לימים כתב יוסף בזכרונותיו כי בקשה פשוטה זו חידדה את חושיו וסייעה לו להינצל.
לילה אחד בתחילת שנת 1944, כמה ימים לפני יום הולדתו ה-13 נערכה ליוסף חגיגת בר-מצווה בצריפו במחנה ברגן-בלזן. הייתה זו יוזמה של הרב שמעון דסברג, רבה הראשי של אמסטרדם שהיה אסור אף הוא במחנה הריכוז. עשרות מהאסורים במחנה התעוררו בשעה מוקדמת לפנות בוקר, כיסו את החלונות כדי שהגרמנים לא יוכלו לראות דבר, ובתווך הציבו שולחן ועליו ארבעה נרות ובפנים ניצב ספר תורה זעיר. הנוכחים החלו בתפילות, ואפילו אמו של יוסף הצליחה להתגנב למחנה הגברים כדי להיות נוכחת בטקס, אם כי אנשי הביתן פחדו לתת לה להיכנס לתוך הצריף והיא הקשיבה מבחוץ. בהמשך קרא יוסף את הדרשה, בהתאם לשיעורים הסודיים שקיבל מהרב דסברג. לאחר מכן העניק לו הרב את ספר התורה וביקש ממנו לשמור עליו כאשר ישתחרר מהמחנה ולספר בעזרתו את סיפורו כניצול שואה. חודשים אחדים לאחר מכן נפטר הרב מחולשה.
בשלהי 1944 שוחררו כל בני משפחת יוסף, שקרוב משפחה עשיר קנה עבורם דרכונים מזויפים של אל-סלבדור, לרכבת שאספה את כל נתיני הארצות הנייטרליות לשווייץ. ברכבת נפגשו יהויכין ואחיו עם אביו ואמו.
בשנת 1948 עלתה המשפחה לארץ ישראל. יהויכין אז בן 17, השלים את כל ארבע שנות התיכון בשנה אחת. לאחר מכן הלך ללמוד באוניברסיטה עברית במעבדה לחקר האטמוספירה אצל פרופ' אשבל. את הדוקטורט שלו הוא סיים מאוחר יותר באוניברסיטת קליפורניה בלוס אנג'לס (UCLA), חזר לישראל והיה מבין מקימי החוג לגיאופיזיקה באוניברסיטת תל אביב. בשנת 1970 הועלה לדרגת מרצה בכיר. בשנת 1972 נטל חלק בהכנות לניסויים של הסקיילאב והארס"ט. יוסף חקר את תנודות רוח השמש, את שכבות האטמוספירה ועמד בראש צוות מדענים שחקר את מערכת השמש ובמיוחד את אורנוס.